Tufɣa n sbiṭar am unekcum-ines, teṣɛeb ɣef Salas, itt-wali iman-is am teslit mi ara tezweǧ ɣer wexxam ur tebɣi ara, itt-heggi Salas iman-is, iwala-d imdukal-is yiwen, yiwen s wallen yeččuren d-imetṭawen, yeǧǧa-asen lehna, baba-s itt-raǧut di tkarrust di barra, yelḥeq Salas yerkeb maca baba-s yebɣa ad as-ixdem lebɣi yenna-yas axen ad tt-nehreḍ, yewhem s tririt-is mi yugi, Dda Qader iteddu deg ubrid, mmi-s ccfawat-is uɣalen-t ar deffir ṣṣura n yemma-s yeẓllen deg texxamt n yinebgawen netta ur yefhim kra, tiyita tusa-yas-d qessiḥet dayen yakk ur yerǧi-ara, ihedder d yiman-is, aqcic ur nesɛi ara yemma-s maci d aqcic ladɣa imi baba-s ttt-wahetem fell-as ad d-yawi tameṭṭut ad ibedden ɣef arraw-is xas akken tella yelli-s ṭawes ur tnixus kra, tbed fell-asen akken ilaq negh ugar,yeɣli-d leḥzen ɣef Salas, weltma-s I tt-ɣiḍ-it maci d kra.